Tomas Svensson

Tomas Runar Svensson () er ein svensk tidlegare handballspelar frå Eskilstuna. Han vart verdsmeister to gongar og europameister tre gongar med Sveriges landslag. Frå 1995 til 2000 var han med på å vinne EHF-meisterligaen seks år i rad for spanske lag. Målvakta var landslagsspelar i 20 år.
Karriere
Klubbspel
Svensson debuterte med Guif Eskilstuna i den svenske toppserien. I 1990 flytta han til Atlético Madrid, eit som dei neste to sesongane enda på tredjeplassen i det spanske serien. Sommaren 1992 skreiv han kontrakt med Bidasoa Irún der han i 1995 avslutta med å verte spansk seriemeister og vinne EHF-meisterligaen. Frå 1995 til 2002 gjorde Svensson teneste i FC Barcelona. Med det katalanske laget vann han både meisterligapokal og nasjonale ligapokal fem år i rad. Våren 2001 deltok han i sin sjuande meisterliga-finale, og for fyrste sto han att som tapande finalist. I 2002 tapte Barcelona og Svensson Cupvinnarcup-finalen mot tyske THW Kiel. Dei neste tre sesongane, 2002-05, spelte han for tyske HSV Hamburg. I 2005 reiste han tilbake til Spania og byrja spele for Portland San Antonio. Med laget fra Pamplona nådde han finalen i meisterligaen i 2006. Sommaren 2009 flytta han til Pevafersa Valladolid. Etter å ha vore målvakt og målvaktstrenar 2011/12 i tyske Rhein-Neckar Löwen slutta han som aktiv.

Landslagsspel
Svensson deltok i tida frå januar 1988 til januar 2008 i 331 av det svenske landslaget sine landskampar. Han vart verdsmeister i 1990 og 1999 og vann sølv i VM 2001 og bronse i 1993 og 1995. Vidare vart han  europameister i 1994, 2000 og 2002, samt sølvmedalje ved dei olympiske leikane i 1992, 1996 og 2000. 

Merittar
VM 1990: Gullmedalje, 27-23 mot Sovjetunionen
Sommar-OL 1992: Sølvmedalje, 20-22 mot «Sovjetunionen»
VM 1993: Bronsemedalje, 26-19 over Sveits
EM 1994: Gullmedalje, 34-21 over Russland
VM 1995: Bronsemedalje, 26-20 mot Tyskland
Sommar-OL 1996: Sølvmedalje, 26-27 mot Kroatia
VM 1999: Gullmedalje, 25-24 mot Russland
EM 2000: Gullmedalje, 32-31 mot Russland
Sommar-OL 2000: Sølvmedalje, 26-28 mot Russland
VM 2001: Sølvmedalje, etter 25-28 mot Frankrike
EM 2002: Gullmedalje, 33-31 mot Tyskland
Vinnar av EHF-meisterligaen: 1995 for Bidasoa
Vinnar av EHF-meisterligaen: 1996, 1997, 1998, 1999 og 2000 for FC Barcelona
Spansk ligameister: 1996, 1997, 1998, 1999 og 2000 for FC Barcelona
Spansk cupmeister: 1997, 1998 og 2000 for FC Barcelona

Kjelder


Denne artikkelen bygger på «Tomas Svensson» frå ,  den 28. juli 2024.  

Kategori:Svenske handballspelarar
Kategori:Verdsmeistrar i handball
Kategori:Europameistrar i handball
Kategori:Olympiske medaljevinnarar i handball
Kategori:Olympiske sølvmedaljevinnarar for Sverige
Kategori:Medaljevinnarar under sommar-OL 1992
Kategori:Svenske deltakarar under sommar-OL 1992
Kategori:Handballspelarar under sommar-OL 1992
Kategori:Medaljevinnarar under sommar-OL 1996
Kategori:Svenske deltakarar under sommar-OL 1996
Kategori:Handballspelarar under sommar-OL 1996
Kategori:Medaljevinnarar under sommar-OL 2000
Kategori:Svenske deltakarar under sommar-OL 2000
Kategori:Handballspelarar under sommar-OL 2000